ANUNCIO DE RESPONSABILIDADE PATRIMONIAL 1466/2018, APERTURA PERÍODO PROBATORIO
ADMINISTRACIÓN LOCAL — Municipal — Poio (Outros documentos, notificacións e informacións públicas, 27/11/2018)

Con data 1 de xuño de 2018 procedíase a admitir a trámite a reclamación e responsabilidade patrimonial presentada con data 20 de outubro de 2016, número rexistro de entrada 5442, por Lucia Paz Lartategi Ajday en representación dos interesados identificados no expediente. No escrito polo que se exercitaba acción de responsabilidade patrimonial, número rexistro de entrada 5442, de 20 de outubro de 2016, propoñíase a realización de proba documental (páxina 29 de 33). De conformidade co art.77.3º da Lei 39/2015, de 1 de outubro, de procedemento administrativo común das administracións públicas, o instrutor do procedemento poderá rexeitar as probas propostas polos interesados cando sexan manifestamente improcedentes o innecesarias mediante resolución motivada. Xunto coa certificación literal e histórico que estenda o Rexistro da Propiedade n.º 2 de Pontevedra das anotacións practicadas da finca rexistral 10083 de Poio, Tomo 1.519 Libro 117, Folio 69, os interesados requiren: Para tal efecto debe lembrarse que o procedemento de responsabilidade patrimonial iniciado a instancia de parte ten por obxecto principal verificar a relación de causalidade entre do presunto dano producido e o funcionamento normal ou anormal da Administración(art.32 da Lei 39/2015, de 1 de outubro, de réxime xurídico do sector público), sen que corresponda a este concello proceder a realizar práctica probatoria destinada á xustificación da cuantificación dos danos, actuación imputable en exclusiva aos interesados que os deberán ter previamente valorados e xustificados. Sendo a administración a que propoña proba, no seu caso, sobre a devandita relación de causalidade e dos danos valorados e cuantificados imputados. Lémbrase ademais que o Rexistro da Propiedade é de público acceso. A acción presentada da conta da unión de copia da “. escritura de Compraventa y Subrogación de Hipoteca de fecha 21 de julio de 2015, otorgada ante el Miroslaw Eftime Navarre don Osman Fernandez de Quincoces Rusnac, protocolo 1258, aportando Nota Simple del Registro de la Propiedad donde consta este extremo…” (páx.2 de 33). Escritura á que se refiren novamente ao indicar no antecedente sexto “. Mis representados han adquirido la propiedad mediante escritura pública otorgada el 21 de julio 2005 del entonces administrador judicial.”. En atención ao exposto, de conformidade co establecido no art.77 da Lei 39/2015, de 1 de outubro, de procedemento administrativo común das administracións públicas, resolvo: Primeiro.-Proceder á apertura dun período de proba durante dez días hábiles para a realización das seguintes probas documentais: Segundo.-Declarar manifestamente improcedente a solicitude de certificación do Rexistro da Propiedade en consideración ao seu carácter público así como a realización de requirimento de gastos ás compañías aseguradoras e á Comunidade de Propietarios por canto se trata de actuacións que corresponden aos interesados e que debe preceder á presentación da acción. Terceiro.-Declarar manifestamente innecesario solicitar copia autorizada das Resolucións da APLU por xa obrar en poder desta Administración e así como testemuño das sentenzas do Tribunal Supremo e do Tribunal Superior de Xustiza de Galicia por canto ao igual obra xa copia no propio expediente. Cuarto.-Dar traslado da presente resolución aos interesados para os efectos de que remitan a documentación requirida no prazo máximo de dez días a contar dende o día seguinte ao da práctica da notificación. Quinto.-Proceder á suspensión do prazo máximo de resolución e notificación ao que se refire o art.91 da Lei 39/2015, de 1 de outubro, polo período marcado para a achega da proba documental. O que se comunica para o seu coñecemento e efectos oportunos con indicación de que, de conformidade co artigo 112.1 da Lei 39/2015, de un de outubro, de Procedemento Administrativo Común das Administracións Públicas contra o acto notificado, por ser de mero trámite, non cabe a interposición de recurso administrativo ningún sen prexuízo de alegar a súa oposición para a súa consideración na resolución que poña fin ao procedemento. Poio, á data que figura na sinatura dixital á marxe. O instrutor Pablo Guillermo Duff Naie